laion/Wikipedia-Exotic huggingface dataset:
אקווריוס (אלבום הייקן)

Aquarius (מזל בתולה) הוא אלבום האולפן הראשון של להקת המטאל המתקדם Haken. למרות שהלהקה הוציאה שני דמואים קודמים, אף אחד מהשירים המרובים שכבר הוקלטו לא שוחרר מחדש באלבום זה. מחרוזת של 22 דקות של כל האלבום, מלבד השיר "Sun", נכללה באלבום ההופעה שלהם L-1VE. Aquarius נכתב בעיקר על הפסנתר על ידי הגיטריסט/קלידן ריצ'רד הנשל ולאחר מכן פותח עם שאר חברי הלהקה. אורכי הרצועה שלו אופייניים לרוק מתקדם ולמטאל מתקדם, כאשר הרצועה הקצרה ביותר היא קצת פחות מ-7 דקות והארוכה ביותר היא כמעט 17. זהו אלבום קונספט על בתולת ים, שהתגלתה על ידי דייג ונמכרה לקרקס, דמה של בתולת הים הוא הדבר היחיד שמסוגל להציל את המין האנושי משיטפון הנובע מבעיות התחממות כדור הארץ. בסופו של דבר היא מתה למען האנושות. הגרפיקה של האלבום נוצרה על ידי דניס סיביין, שעבד בין היתר גם עם 3, Job for a Cowboy ו-See You Next Tuesday. מידע על האלבום אקווריוס באתר MusicBrainz מידע על האלבום אקווריוס באתר AllMusic האלבום אקווריוס באתר Discogs האלבום אקווריוס באתר ספוטיפיי "L-1VE - Haken | Songs, Reviews, Credits | AllMusic". AllMusic. Serafine, Frank (23 בספטמבר 2011). "Haken Explains Story Behind "Visions," Favorite Bands, And Musical Training". metalunderground.com. נבדק ב-6 במאי 2016. {{cite web}}: (עזרה) [אקווריוס, באתר AllMusic AllMusic guide page for Aquarius with track listing.] Retrieved 2010-08-18.
הצלחת הסינית

הצלחת הסינית (באנגלית: The China Plate) הוא סרט הנפשה קצר אמריקאי משנת 1931, המשמש כסרט ה-18 בסדרת הסרטים "סימפוניות טיפשיות". הסרט הקצר מבוסס על אגדת דפוס הערבה, עם כמה הבדלים עיקריים, כולל דרקון. יש סצנה מזרחית, דוגמת הערבה על צלחת חרסינה, שמתעוררת לחיים, ומספרת את סיפורם של שני אוהבים צעירים שמוטרדים. ראשית, הם צריכים להתמודד עם קיסר כועס ובעל משקל עודף שהוא אביה של הילדה. הוא רודף אחריהם כי הילד הפריע למנוחתו ולא רואה בעין יפה אותו ליד בתו. לאחר מכן שני הילדים נרדפים על ידי דרקון יורק אש שאוכל את הקיסר (הקיסר חשב שהפה הפתוח של הדרקון הוא למעשה כניסה לתוך מערה). הסרט היומי (14 ביוני 1931): "בידור הן לקהל הנוער והן לקהל המבוגר ניתן למצוא בסרט הזה מסדרת סימפוניות טיפשיות של וולט דיסני. חידוש ולא הומור הוא העיקר. זה בידור אמיתי ושונה לאורך כל הדרך." וראייטי (30 ביוני 1931): "הזירה הגדולה ביותר של כולם, בתיאטרון רוקסי הוצג סרט האנימציה בשתי ההצגות האחרונות. סלילי עט ודיו אינם מוגבלים לשעת ארוחת הערב, אלא מהבהבים בהופעות המפוארות מיד לאחר סרט החדשות. עד כה האוס נתן את הפסקה לרישומי דיסני. זה עוד אחד מהמקור הזה וטוב מספיק כדי להתאים לכל פריסת בית גדול. זה נושא את הסנכרון המוזיקלי המוכר תוך שהוא פותח כמה טוויסטים משעשעים... שורט בולט בהיעדר של דיאלוג. רק אפקטים קוליים, וזה עדיף ככה." הסרט הופץ ב-4 בדצמבר 2001, באוצרות וולט דיסני: סימפוניות טיפשיות - קלאסיקות מוזיקליות היסטוריות. "הצלחת הסינית", במסד הנתונים הקולנועיים IMDb (באנגלית) "הצלחת הסינית", באתר AllMovie (באנגלית) "הצלחת הסינית", במסד הנתונים הקולנועיים KinoPoisk (ברוסית) "Reviews of Sound Shorts". The Film Daily: 21. 14 ביוני 1931. נבדק ב-23 בפברואר 2020. {{cite journal}}: (עזרה) "Talking Shorts". Variety: 15. 30 ביוני 1931. נבדק ב-23 בפברואר 2020. {{cite journal}}: (עזרה) "Silly Symphonies: The Historic Musical Animated Classics DVD Review". DVD Dizzy. נבדק ב-20 בפברואר 2021. {{cite web}}: (עזרה)
סאלח א-שהרי

סאלח בן ח'אלד בן מוחמד א-שהרי (בערבית: صالح بن خالد بن محمد الشهري בתעתיק: צאלח בן ח'אלד בן מחמד אלשהרי; נולד ב-1 בנובמבר 1993 בג'דה שבערב הסעודית) הוא כדורגלן סעודי המשחק בעמדת החלוץ בקבוצת אל-הילאל מליגת העל הסעודית ובנבחרת ערב הסעודית. א-שהרי גדל במחלקת הנוער של אל-אהלי. בשנת 2012 הושאל למאפרה מהליגה הפורטוגלית השלישית, במדיה ערך שתי הופעות ליגה. לאחר מכן הושאל לביירה-מאר מליגת העל הפורטוגלית. ב-2 בספטמבר 2012 ערך א-שהרי את הופעת הבכורה שלו במועדון, בתיקו 1-1 נגד מוריירנסה במסגרת המחזור השלישי בליגה לעונת 2012/2013. במשחק זה הבקיע את שער הבכורה שלו במועדון, והפך לשחקן הסעודי הראשון שמבקיע שער באירופה. בסך הכל ערך שבע הופעות ליגה במדי המועדון, בהן הבקיע שני שערים. בתום תקופת השאלתו לביירה-מאר חזר א-שהרי לאל-אהלי, וערך תשע הופעות ליגה במדי המועדון. ב-1 באוגוסט 2015 חתם א-שהרי בא-ראא'ד מליגת העל הסעודית. הוא שיחק במועדון במשך ארבע עונות, בהן ערך 71 הופעות ליגה והבקיע 22 שערים. עונת השיא שלו הייתה עונת 2018/2019, בה הבקיע 16 שערים ב-25 הופעות ליגה. ב-19 באוגוסט 2019 הושאל א-שהרי למשך עונה אחת לאל-הילאל מליגת העל הסעודית. בתום תקופת ההשאלה חתם על חוזה קבוע במועדון. ב-14 בנובמבר 2020 ערך א-שהרי את הופעת הבכורה שלו בנבחרת ערב הסעודית, בניצחון 0–3 על נבחרת ג'מייקה במשחק ידידות. נכלל בסגל נבחרת ערב הסעודית לטורניר מונדיאל 2022. נכלל בסגל נבחרת ערב הסעודית לטורניר גביע אסיה 2023. אל-הילאל אליפות ערב הסעודית (3): 2019/2020, 2020/2021, 2021/2022 גביע המלך הסעודי (1): 2019/2020 הסופר קאפ הסעודי (1): 2021 ליגת האלופות האסיאתית (1): 2019, 2021 סאלח א-שהרי, באתר Transfermarkt סאלח א-שהרי, באתר Soccerway סאלח א-שהרי, באתר WorldFootball.net סאלח א-שהרי, באתר National Football Teams סאלח א-שהרי, באתר FootballDatabase.eu الشهري يسجِّل أول هدف سعودي في أوروبا באתר Sabq, ‏ 2 בספטמבר 2012 (בערבית) قائمة الأخضر في كأس العالم FIFA قطر בחשבון הטוויטר הרשמי של נבחרת ערב הסעודית, 11 בנובמבר 2022 (בערבית) مانشيني يعلن قائمة الأخضر المشاركة في كأس آسيا 2023 באתר הרשמי של התאחדות הכדורגל הסעודית, 2 בינואר 2024 (בערבית)
עבדאללה מאדו

עבדאללה מוחמד מוסא מאדו (בערבית: عبدالله محمد موسى مادو בתעתיק: עבד אללה מחמד מוסא מאדו; נולד ב-15 ביולי 1993 במכה שבערב הסעודית) הוא כדורגלן סעודי המשחק בעמדת הבלם בקבוצת אל-איתיפאק מליגת העל הסעודית ובנבחרת ערב הסעודית. מאדו החל את הקריירה המקצוענית שלו בא-נסר מליגת העל הסעודית. ב-6 באפריל 2013 ערך את הופעת הבכורה שלו בקבוצה הבוגרת של המועדון, בניצחון 0–1 על הג'ר במסגרת המחזור ה-19 בליגה לעונת 2012/2013. ב-30 בינואר 2024 הושאל לאל-איתיפאק עד לסיום העונה. מאדו היה חלק מסגל נבחרת ערב הסעודית עד גיל 23 בטורניר גביע אסיה עד גיל 23 בשנת 2016, וערך שלוש הופעות בטורניר, בהן הבקיע שער אחד. ב-10 באוקטובר 2019 ערך את הופעת הבכורה שלו בנבחרת ערב הסעודית, בניצחון 0–3 על נבחרת סינגפור במסגרת מוקדמות מונדיאל 2022. נכלל בסגל נבחרת ערב הסעודית לטורניר מונדיאל 2022. א-נסר אליפות ערב הסעודית (3): 2013/2014, 2014/2015, 2018/2019 הסופר קאפ הסעודי (2): 2019, 2020 גביע יורש העצר הסעודי (1): 2013/2014 עבדאללה מאדו, באתר Transfermarkt עבדאללה מאדו, באתר Soccerway עבדאללה מאדו, באתר WorldFootball.net עבדאללה מאדו, באתר National Football Teams עבדאללה מאדו, באתר FootballDatabase.eu قائمة الأخضر في كأس العالم FIFA قطر בחשבון הטוויטר הרשמי של נבחרת ערב הסעודית, 11 בנובמבר 2022 (בערבית)
ריאד שראחילי

ריאד מוחמד שראחילי (בערבית: رياض محمد شراحيلي בתעתיק: ריאצ' מחמד שראחילי; נולד ב-28 באפריל 1993 בריאד שבערב הסעודית) הוא כדורגלן סעודי המשחק בעמדת הקשר האחורי בקבוצת אבהא מליגת העל הסעודית ובנבחרת ערב הסעודית. שראחילי גדל במחלקת הנוער של א-נסר. ב-5 ביולי 2015 חתם שראחילי על חוזה לשלוש עונות באל-פתח מליגת העל הסעודית. ב-20 באוגוסט ערך את הופעת הבכורה שלו במועדון, בניצחון 0–2 על אל-ח'ליג' במסגרת המחזור הראשון בליגה לעונת 2015/2016. בסך הכל ערך 40 הופעות ליגה במדי המועדון. ב-10 ביולי 2018 חתם בא-טאא'י מליגת המשנה הסעודית. הוא ערך 18 הופעות ליגה במדי המועדון, בהן הבקיע שער אחד. ב-3 במרץ 2019 חתם באל-פייסלי מליגת העל הסעודית. ב-12 ביולי 2019 חתם שראחילי באל-עדאלה מליגת העל הסעודית. ב-29 באוגוסט ערך את הופעת הבכורה שלו במועדון, בניצחון 0–4 על דמכ במסגרת המחזור השני בליגה לעונת 2019/2020. ב-10 באוגוסט 2020 הבקיע את שערו היחיד במועדון, בניצחון 1–2 על אל-חזם במסגרת המחזור ה-24 בליגה. בסך הכל ערך 16 הופעות ליגה במדי המועדון. ב-9 בספטמבר 2020 חתם שראחילי על חוזה לשתי עונות באבהא מליגת העל הסעודית. ב-23 בספטמבר 2022 ערך שראחילי את הופעת הבכורה שלו בנבחרת ערב הסעודית, בתיקו 0-0 נגד נבחרת אקוודור במשחק ידידות. נכלל בסגל נבחרת ערב הסעודית לטורניר מונדיאל 2022. ריאד שראחילי, באתר Transfermarkt ריאד שראחילי, באתר Soccerway ריאד שראחילי, באתר WorldFootball.net ריאד שראחילי, באתר National Football Teams ריאד שראחילי, באתר FootballDatabase.eu الفتح يدعم صفوفه بلاعب خط وسط النصر באתר Arabs Today, ‏ 5 ביולי 2015 (בערבית) الطائي يوقع مع لاعب الفتح رياض شراحيلي באתר Sport KSA, ‏ 10 ביולי 2018 (בערבית) الفيصلي يعزز صفوفه برياض شراحيلي באתר אל-ערביה, 3 במרץ 2019 (בערבית) العدالة يضم رسمياً رياض شراحيلي באתר Al Riyadh, ‏ 12 ביולי 2019 (בערבית) أبها يضم رياض شراحيلي حتى 2022 באתר Al Mowaten, ‏ 9 בספטמבר 2020 (בערבית) قائمة الأخضر في كأس العالم FIFA قطر בחשבון הטוויטר הרשמי של נבחרת ערב הסעודית, 11 בנובמבר 2022 (בערבית)
מוחמד אל-בורייכ

מוחמד אבראהים אל-בורייכ (בערבית: محمد إبراهيم البريك בתעתיק: מחמד אבראהים אלבריכ; נולד ב-15 בספטמבר 1992 בריאד שבערב הסעודית) הוא כדורגלן סעודי המשחק בעמדת המגן הימני בקבוצת אל-הילאל מליגת העל הסעודית ובנבחרת ערב הסעודית. אל-בורייכ גדל במחלקת הנוער של אל-הילאל. ב-29 בינואר 2015 הושאל למשך חצי עונה לא-ראא'ד מליגת העל הסעודית. הוא ערך 13 הופעות ליגה במדי המועדון. בתום תקופת ההשאלה חזר אל-בורייכ לאל-הילאל. ב-24 באוגוסט 2016 ערך אל-בורייכ את הופעת הבכורה שלו בנבחרת ערב הסעודית, בניצחון 0–4 על נבחרת לאוס במשחק ידידות. ב-7 באוקטובר 2017 הבקיע את שער הבכורה שלו בנבחרת, בניצחון 2–5 על נבחרת ג'מייקה במשחק ידידות. הוא היה חלק מסגל נבחרת ערב הסעודית במונדיאל 2018, בו ערך שלוש הופעות, ובגביע אסיה 2019, בו ערך ארבע הופעות. נכלל בסגל נבחרת ערב הסעודית לטורניר מונדיאל 2022. אל-הילאל אליפות ערב הסעודית (5): 2016/2017, 2017/2018, 2019/2020, 2020/2021, 2021/2022 גביע המלך הסעודי (2): 2017, 2019/2020 הסופר קאפ הסעודי (3): 2015, 2018, 2021 גביע יורש העצר הסעודי (1): 2015/2016 ליגת האלופות האסיאתית (2): 2019, 2021 מוחמד אל-בורייכ, באתר Transfermarkt מוחמד אל-בורייכ, באתר Soccerway מוחמד אל-בורייכ, באתר WorldFootball.net מוחמד אל-בורייכ, באתר National Football Teams מוחמד אל-בורייכ, באתר FootballDatabase.eu الرائد يضم بريك الهلال באתר Makkah Newspaper, ‏ 29 בינואר 2015 (בערבית) قائمة الأخضر في كأس العالم FIFA قطر בחשבון הטוויטר הרשמי של נבחרת ערב הסעודית, 11 בנובמבר 2022 (בערבית)
עבדאללה עוטייף

עבדאללה אבראהים עוטייף (בערבית: عبدالله إبراهيم عطيف בתעתיק: עבד אללה אבראהים עטיף; נולד ב-3 באוגוסט 1992 בריאד שבערב הסעודית) הוא כדורגלן סעודי המשחק בעמדת הקשר האחורי בקבוצת אל-הילאל מליגת העל הסעודית ובנבחרת ערב הסעודית. עוטייף גדל במחלקת הנוער של א-שבאב. בשנת 2012 חתם בלולטאנו מהליגה הפורטוגלית השלישית. בשנת 2013 חתם באל-הילאל מליגת העל הסעודית. ב-5 בדצמבר 2012 ערך עוטייף את הופעת הבכורה שלו בנבחרת ערב הסעודית, בניצחון 1–2 על נבחרת זמביה במשחק ידידות. ב-12 בדצמבר 2012 הבקיע את שער הבכורה שלו בנבחרת, בניצחון 0–1 על נבחרת תימן במסגרת אליפות מערב אסיה 2012. הוא היה חלק מסגל נבחרת ערב הסעודית במונדיאל 2018, בו ערך שלוש הופעות, ובגביע אסיה 2019, בו ערך ארבע הופעות. נכלל בסגל נבחרת ערב הסעודית לטורניר מונדיאל 2022. אל-הילאל אליפות ערב הסעודית (5): 2016/2017, 2017/2018, 2019/2020, 2020/2021, 2021/2022 גביע המלך הסעודי (3): 2015, 2017, 2019/2020 הסופר קאפ הסעודי (3): 2015, 2018, 2021 גביע יורש העצר הסעודי (1): 2015/2016 ליגת האלופות האסיאתית (2): 2019, 2021 מדיה וקבצים בנושא עבדאללה עוטייף בוויקישיתוף עבדאללה עוטייף, באתר Transfermarkt עבדאללה עוטייף, באתר Soccerway עבדאללה עוטייף, באתר WorldFootball.net עבדאללה עוטייף, באתר National Football Teams עבדאללה עוטייף, באתר FootballDatabase.eu قائمة الأخضر في كأس العالم FIFA قطر בחשבון הטוויטר הרשמי של נבחרת ערב הסעודית, 11 בנובמבר 2022 (בערבית)
Worth a Shot

Worth a Shot (בעברית: שווה ניסיון [לפי משמעות]; שווה ירייה [מילולי]) הוא סינגל שהוקלט על ידי הזמרת-יוצרת האמריקאית אל קינג, בהשתתפות הזמר דיירקס בנטלי. הוא יצא לאור ב-13 במאי 2022, על ידי חברות התקליטים סוני מיוזיק אנטרטיינמנט ו-RCA רקורדס, כסינגל שלא מתוך אלבום. השיר הגיע למקום ה-30 במצעד השירים הדיגיטליים. השיר נכתב על ידי ג'וש אוסבורן, רוס קופרמן ושיין מק'נאלי והופק על ידי אל קינג ורוס קופרמן. לאורכו של השיר, מדברת קינג על ניסיון נוסף שהיא רוצה לתת לבן זוגה לשעבר, בטענה שהוא "שווה ניסיון". כמו כן, משתמשת במוטיבים של ויסקי ומשקאות חריפים כדוגמה לכך שהניסיון יכול לקרות (וזאת, בשל שכרות שיכולה להיגרם כתוצאה מכך). בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9 מיליון השמעות. הווידאו קליפ הרשמי של השיר פורסם ב-18 במאי 2022. בתחילתו, ניתן לראות את קינג נשענת על קיר, כשהיא לבושה בשמלה מיושנת בסגנון המערב הפרוע. הקונספט של הקליפ, עוסק באותו הסגנון וזאת, בנוסף לתחרות שתיית משקאות חריפים שקינג מבצעת עם בוקר אחר, כשהיא לבושה כגבר עם שפם. נכון לאוקטובר 2022 עומד מונה הצפיות של הקליפ על למעלה מ-1.1 מיליון צפיות. סרטון השיר "Worth a Shot" באתר יוטיוב ג'וש אוסבורן, רוס קופרמן, שיין מק'נאלי Elle King (Ft. Dierks Bentley) – Worth A Shot, נבדק ב-2022-10-15 Elle King, Billboard (באנגלית אמריקאית) Worth A Shot (feat. Dierks Bentley), 2022-05-13, נבדק ב-2022-10-15 Elle King - Worth A Shot (Official Video) ft. Dierks Bentley, נבדק ב-2022-10-15
פוואז אל-קרני

פוואז בלקאסם אל-קרני (בערבית: فواز بلقاسم القرني בתעתיק: פואז בלקאסם אלקרני; נולד ב-2 באפריל 1992 בג'דה שבערב הסעודית) הוא כדורגלן סעודי המשחק בעמדת השוער בקבוצת א-שבאב מליגת העל הסעודית ובנבחרת ערב הסעודית. אל-קרני גדל במחלקת הנוער של אל-איתיחאד. הוא ערך 113 הופעות ליגה במדי הקבוצה הבוגרת של המועדון במסגרת ליגת העל הסעודית. ב-24 ביולי 2021 חתם אל-קרני על חוזה לשלוש עונות בא-שבאב מליגת העל הסעודית. ב-9 בספטמבר 2013 ערך אל-קרני את הופעת הבכורה שלו בנבחרת ערב הסעודית, בהפסד 1–3 לנבחרת טרינידד וטובגו במשחק ידידות. אל-איתיחאד גביע המלך הסעודי (2): 2013, 2018 גביע יורש העצר הסעודי (1): 2016/2017 פוואז אל-קרני, באתר Transfermarkt פוואז אל-קרני, באתר Soccerway פוואז אל-קרני, באתר WorldFootball.net פוואז אל-קרני, באתר National Football Teams פוואז אל-קרני, באתר FootballDatabase.eu فواز القرني حارساً لمرمى الشباب באתר אל-ערביה, 24 ביולי 2021 (בערבית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פוואז אל-קרני".
צ'אמוי

צ'אמוי (בספרדית: Chamoy) הוא רוטב מקסיקני חריף העשוי מתבלינים שונים ופירות ונפוץ במדינות דרום-אמריקה. הרוטב מורכב ממלח, סוכר, צ'ילי יבש, מיץ ליים, מנגו, משמש או שזיף, טעמו ייחודי ועשוי להשתנות בהתאם לסוג הפרי בו משתמשים. נהוג לצרוך את הצ'אמוי כמטבל לירקות ופירות או לצד סוכריות מקסיקניות העשויות ממנגו, תמרהינדי ואבטיח. סוכריות בטעם צ'אמוי תפוח מצופה ברוטב הצ'אמוי בקבוק ביתי של רוטב הצ'אמוי ארטיק לימון עם צ'אמוי נוסעים לאכול: המטעמים ששווה להקיף בשבילם את העולם, באתר כלכליסט, 18 ביולי 2015 What Is Chamoy?, The Spruce Eats (באנגלית) להפוך את הקינוח המקסיקני המלכה של מנגו קרח מתובל, באתר thepoliticon.net Tostilocos: The Mexico street food nacho, Frito-pie hybrid, The Mija Chronicles, ‏6 במאי 2010 (באנגלית)
מוחמד אל-עוויס

מוחמד אל-עוויס (בערבית: محمد العويس בתעתיק: מחמד אלעויס; נולד ב-10 באוקטובר 1991 בהופוף שבערב הסעודית) הוא כדורגלן סעודי המשחק בעמדת השוער בקבוצת אל-הילאל מליגת העל הסעודית ובנבחרת ערב הסעודית. אל-עוויס גדל במחלקת הנוער של א-שבאב. הוא ערך 31 הופעות ליגה במדי הקבוצה הבוגרת של המועדון במסגרת ליגת העל הסעודית. ב-18 ביולי 2017 חתם באל-אהלי מליגת העל הסעודית, במדיה ערך 92 הופעות ליגה. ב-30 בינואר 2022 חתם אל-עוויס באל-הילאל מליגת העל הסעודית. ב-28 בדצמבר 2013 ערך אל-עוויס את הופעת הבכורה שלו בנבחרת ערב הסעודית, בתיקו 0-0 נגד נבחרת פלסטין במסגרת אליפות מערב אסיה 2013/2014. הוא היה חלק מסגל נבחרת ערב הסעודית במונדיאל 2018, בו ערך הופעה אחת, ובגביע אסיה 2019, בו ערך ארבע הופעות. נכלל בסגל נבחרת ערב הסעודית לטורניר מונדיאל 2022. אל-הילאל אליפות ערב הסעודית (1): 2021/2022 א-שבאב גביע המלך הסעודי (1): 2014 הסופר קאפ הסעודי (1): 2014 מדיה וקבצים בנושא מוחמד אל-עוויס בוויקישיתוף מוחמד אל-עוויס, באתר Transfermarkt מוחמד אל-עוויס, באתר Soccerway מוחמד אל-עוויס, באתר WorldFootball.net מוחמד אל-עוויס, באתר National Football Teams מוחמד אל-עוויס, באתר FootballDatabase.eu اتفاق نهائي.. الهلال يشتري المدة المتبقية من عقد محمد العويس באתר Akhbaar24, ‏ 30 בינואר 2022 (בערבית) قائمة الأخضر في كأس العالم FIFA قطر בחשבון הטוויטר הרשמי של נבחרת ערב הסעודית, 11 בנובמבר 2022 (בערבית)
נוואף אל-עאבד

נוואף שאכר עאבד אל-עאבד (בערבית: نواف شاكر عابد العابد בתעתיק: נואף שאכר עאבד אלעאבד; נולד ב-26 בינואר 1990 בריאד שבערב הסעודית) הוא כדורגלן סעודי המשחק בעמדת הקשר ההתקפי בקבוצת א-שבאב מליגת העל הסעודית ובנבחרת ערב הסעודית. אל-עאבד גדל במחלקת הנוער של אל-הילאל. הוא ערך 145 הופעות ליגה במדי המועדון במסגרת ליגת העל הסעודית, בהן הבקיע 25 שערים. ב-25 באוקטובר 2020 חתם אל-עאבד בא-שבאב מליגת העל הסעודית. ב-1 בנובמבר ערך את הופעת הבכורה שלו במועדון, בניצחון 1–2 על א-נסר במסגרת המחזור השלישי בליגה לעונת 2020/2021. ב-27 בנובמבר הבקיע את שער הבכורה שלו בנבחרת, בניצחון 1–2 על דמכ במסגרת הליגה. ב-11 באוגוסט 2010 ערך אל-עאבד את הופעת הבכורה שלו בנבחרת ערב הסעודית, בניצחון 0–1 על נבחרת טוגו במשחק ידידות. ב-19 בנובמבר 2014 הבקיע את שער הבכורה שלו בנבחרת, בניצחון 0–1 על נבחרת תימן במסגרת שלב הבתים של גביע המפרץ לאומות 2014. הוא היה חלק מסגל נבחרת ערב הסעודית בטורניר גביע אסיה 2011, בו ערך שתי הופעות, ובטורניר גביע אסיה 2015, בו ערך שלוש הופעות. נכלל בסגל נבחרת ערב הסעודית לאחר השעייתו של פהד אל-מוואלד. אל-הילאל אליפות ערב הסעודית (5): 2009/2010, 2010/2011, 2016/2017, 2017/2018, 2019/2020 גביע המלך הסעודי (2): 2015, 2017 הסופר קאפ הסעודי (2): 2015, 2018 גביע יורש העצר הסעודי (6): 2008/2009, 2009/2010, 2010/2011, 2011/2012, 2012/2013, 2015/2016 ליגת האלופות האסיאתית (1): 2019 מדיה וקבצים בנושא נוואף אל-עאבד בוויקישיתוף נוואף אל-עאבד, באתר Transfermarkt נוואף אל-עאבד, באתר Soccerway נוואף אל-עאבד, באתר WorldFootball.net נוואף אל-עאבד, באתר National Football Teams נוואף אל-עאבד, באתר FootballDatabase.eu المدير الفني "إيرڤي رينارد" يستبعد "فهد المولد"، ويستدعي "نواف العابد" في القائمة المشاركة في كأس العالم FIFA قطر ٢٠٢٢ בחשבון הטוויטר הרשמי של נבחרת ערב הסעודית, 13 בנובמבר 2022 (בערבית)
ב.מ.וו M4

ב.מ.וו M4 (באנגלית: BMW M4) היא גרסת הביצועים הגבוהים של ב.מ.וו סדרה 4. גרסה זו מייצרת מכוניות קופה וקבריולה על ידי ב.מ.וו M (אנ'), חטיבת הספורט המוטורי של ב.מ.וו, ומשווקת מאז 2014. כחלק מהמספור המחודש שמפצל את דגמי הקופה והקבריולה מסדרה 3 לסדרה 4, כדי להבדיל עוד יותר את אלה מסדרה 3, ה-M4 החליפה את דגמי הב.מ.וו M3 במרכבי הקופה והקבריוליה. ה-M4 כוללת שינויים משמעותיים ביחס לסדרה 4 הסטנדרטית וכוללת שדרוגים למנוע, למתלים, למערכת הפליטה, לבלמים ואמצעי הפחתת משקל כולל שימוש מוגבר בסיבי פחמן, כמו על גג המכונית. סדרה 4 נחשפה לראשונה בתערוכת פרנקפורט שנערכה בספטמבר 2013, כמתחרה לאאודי A5 ומרצדס CLS. בהתאם ה-M5 מתחרה באאודי S5,מרצדס C63 AMG ולקסוס RC-F. סדרת M4 משלבת בין מכונית קופה יוקרתית לבין מכונית הספורט בעלת ביצועים, מה שנקרא ספורט סדאן (Sports sedan). הב.מ.וו M4 הוצעה לראשונה עם מנוע בנפח של 3.0 ליטר, צמד מגדשי טורבו, הספק מרבי של 431 כ"ס ומומנט מרבי של 56 קג"מ ב-1,850 סל"ד. כל אלו מעניקים לה את היכולת להאיץ מעמידה ל-100 קמ"ש תוך 4.1 שניות. הדגם הוצע עם תיבת השבעה הילוכים בעלת מצמד-כפול. הדור השני של ה-M4 מפיק 480 כ"ס ו-56.1 קג"מ במהדורתו הרגילה, 510 כ"ס ו-66.3 קג"מ בגרסת 'קומפטישן'. הרכב מוצע עם תיבת הילוכים ידנית או תיבת הילוכים אוטומטית בעלת 8 הילוכים. לשתיהן הנעה אחורית בעוד שלגרסה הידנית יש אפשרות גם להנעה כפולה. הדור השני של ה-M מאיץ מעמידה ל-100 קמ"ש תוך 3.9 שניות, או 3.5 שניות בגרסה עם ההנעה הכפולה. המהירות המרבית מוגבלת אלקטרונית של 250 קמ"ש. אתר האינטרנט הרשמי של ב.מ.וו M4 מדיה וקבצים בנושא ב.מ.וו M4 בוויקישיתוף ניצן אביבי, ספיישל ב.מ.וו M3 ו-M4: מבחן דרכים (השקה), באתר מגזין אוטו, ‏11 ביולי 2014 ניר בן זקן, ב.מ.וו M4 במבחן: המכונית שריגשה אותנו, באתר ynet, 16 ביולי 2021 "BMW M BMW M3 Sedan and BMW M4 Coupé. Trainer presentation User Manual". www.manualsheaven.net. אורכב מ-המקור ב-30 בדצמבר 2016. {{cite web}}: (עזרה) ב.מ.וו סדרה 4 - כי סתם "קופה" כבר לא עובד, באתר ynet, 16 ביוני 2013 ניר בן זקן, אודי RS5 במבחן ראשון - העיקר האקשן, באתר ynet, 14 בדצמבר 2017 רועי צוקרמן, פורטוגל, ב.מ.וו M3 ו-M4 בנהיגה ראשונה: חליפת נהיגה מחויטת, באתר ynet, 13 ביוני 2014 ניר בן זקן, ב.מ.וו M3 ו-M4 בישראל, אחרונות על בנזין טהור, באתר ynet, 25 במאי 2021 אלי שאולי, ב.מ.וו M3 ו-M4 החדשות בארץ – החל מ-760,000 שקלים, מגזין אוטו, ‏25 במאי 2021
עלי אל-בולייהי

עלי האדי אל-בולייהי (בערבית: علي هادي البليهي בתעתיק: עלי האדי אלבליהי; נולד ב-21 בנובמבר 1989 בנג'ראן שבערב הסעודית) הוא כדורגלן סעודי המשחק בעמדת הבלם בקבוצת אל-הילאל מליגת העל הסעודית ובנבחרת ערב הסעודית. אל-בולייהי החל את הקריירה המקצוענית שלו באל-אמל ובא-נהדה מהליגות הנמוכות בערב הסעודית. ב-23 ביולי 2015 חתם אל-בולייהי באל-פתח. הוא ערך 47 הופעות ליגה במדי המועדון, בהן הבקיע שער אחד. ב-21 ביוני 2017 חתם אל-בולייהי על חוזה לשלוש עונות באל-הילאל מליגת העל הסעודית. ב-15 במאי 2018 ערך אל-בולייהי את הופעת הבכורה שלו בנבחרת ערב הסעודית, בניצחון 2-0 על נבחרת יוון במשחק ידידות. הוא היה חלק מסגל נבחרת ערב הסעודית במונדיאל 2018, בו ערך הופעה אחת, ובגביע אסיה 2019, בו ערך ארבע הופעות. נכלל בסגל נבחרת ערב הסעודית לטורניר מונדיאל 2022. נכלל בסגל נבחרת ערב הסעודית לטורניר גביע אסיה 2023. אל-הילאל אליפות ערב הסעודית (4): 2017/2018, 2019/2020, 2020/2021, 2021/2022 גביע המלך הסעודי (1): 2019/2020 הסופר קאפ הסעודי (2): 2018, 2021 ליגת האלופות האסיאתית (2): 2019, 2021 מדיה וקבצים בנושא עלי אל-בולייהי בוויקישיתוף עלי אל-בולייהי, באתר Transfermarkt עלי אל-בולייהי, באתר Soccerway עלי אל-בולייהי, באתר WorldFootball.net עלי אל-בולייהי, באתר National Football Teams עלי אל-בולייהי, באתר FootballDatabase.eu النجم علي البليهي من ملعب نادي البكيرية إلى الملاعب العالمية באתר אל-ג'זירה, 21 באוקטובר 2021 (בערבית) "الفتح" يوقع مع "البليهي".. ويواجه "الترجي" ودياً غداً באתר Sabq, ‏ 23 ביולי 2015 (בערבית) الهلال السعودي يعلن ضم مدافع الفتح באתר Kooora, ‏ 21 ביוני 2017 (בערבית) قائمة الأخضر في كأس العالم FIFA قطر בחשבון הטוויטר הרשמי של נבחרת ערב הסעודית, 11 בנובמבר 2022 (בערבית) مانشيني يعلن قائمة الأخضر المشاركة في كأس آسيا 2023 באתר הרשמי של התאחדות הכדורגל הסעודית, 2 בינואר 2024 (בערבית)
יחסי האיטי–סין

יחסי האיטי–סין הם היחסים הדיפלומטיים בין הרפובליקה העממית של סין לרפובליקת האיטי. האיטי כוננה יחסים דיפלומטיים עם הרפובליקה של סין ב-1956. למרות זאת, בינואר 1997 ובפברואר 1998, סין והאיטי, בהתאמה, הקימו משרדים לפיתוח סחר בבירות זו על פי "ההסכם בין הרפובליקה העממית של סין לרפובליקה של האיטי על הקמת משרדי מסחר ומסחר זה בזה" שנחתם ב-1996. בסוף שנות ה-90, סינים היגרו להאיטי מגואנגדונג וממחוזות אחרים, והפעילו בעיקר מסעדות סיניות, חדרי כביסה וסופרמרקטים בפורט-או-פרינס, בירת האיטי. מאז אוקטובר 2004, סין שיגרה יותר מ-1,100 שוטרים לשמירת שלום למשימת הייצוב של האו"ם בהאיטי. לאחר רעידת האדמה שפקדה את האיטי בינואר 2010, יאנג ג'יצ'י, אז שר החוץ של הרפובליקה העממית של סין, התקשר לשר החוץ של האיטי להביע את תנחומיו, ושלח צוותי הצלה ורפואה, וסיפק להאיטי 103 מיליון יואן במזומן. אספקה וסיוע רפואי. בינואר 2015, מזכיר המדינה של האיטי לעבודות ציבוריות, תחבורה ותקשורת Sineas נסע לסין כדי להשתתף בפגישת השרים הראשונה של פורום סין-CELAC. לאחר שהוריקן מתיו פגע בהאיטי באוקטובר 2016, אגודת הצלב האדום של סין סיפקה גם סיוע חירום בסך 100,000 דולר לאגודת הצלב האדום של האיטי. בשנת 2019, היקף הסחר בין סין להאיטי הגיע ל-570 מיליון דולר, מתוכם שווי הייצוא של סין היה 560 מיליון דולר ושווי היבוא עמד על 4.492 מיליון דולר, גידול משנה לשנה של - 9.3%, - 8.9% ו-40.1% בהתאמה. סין מייצאת בעיקר מוצרים כימיים, מוצרי פלסטיק וגומי, מוצרי ביגוד, ציוד אודיו-ויזואלי אלקטרו-מכני וחלקי רכב ועוד, ובעיקר מייבאת גרוטאות ברזל ופלדה. מדיה וקבצים בנושא יחסי האיטי–סין בוויקישיתוף יחסי האיטי–סין באתר משרד החוץ הסיני
יחסי אוזבקיסטן–מרוקו

יחסי אוזבקיסטן–מרוקו הם היחסים הדיפלומטיים בין אוזבקיסטן למרוקו. אוזבקיסטן כוננה יחסים דיפלומטיים עם מרוקו ב-11 באוקטובר 1993. ב-27 בספטמבר 2019, טשקנט אירחה את סבב ההתייעצויות הראשון בין סוכנויות החוץ של הרפובליקה של אוזבקיסטן וממלכת מרוקו. את המשלחות הובילו סגן שר החוץ של אוזבקיסטן דילשוד אחטוב ושר החוץ ושיתוף הפעולה הבינלאומי של מרוקו מוניה בוצ'טה. הצדדים בחנו את המעמד והסיכויים של יחסי אוזבקיסטן–מרוקו במתכונת דו-צדדית ובמסגרת האו"ם, הארגון לשיתוף פעולה אסלאמי וארגונים בינלאומיים אחרים. במפגש נדונו סוגיות של מיסוד נוסף של שיתוף הפעולה, לרבות הקמת ועדה בין-ממשלתית לשיתוף פעולה סחר וכלכלי, הגברת הסחר ההדדי, משיכת השקעות של חברות מרוקאיות מובילות ביישום פרויקטים מבטיחים באוזבקיסטן. הצדדים שקלו הצעות ליצירת שיתוף פעולה בין מוסדות מדעיים של אוזבקיסטן ומרוקו בתחום חקר המורשת האסלאמית. בפרט, אושר עניין הדדי בהשתתפות מומחים מרוקאים בפעילויות של מרכז המחקר הבינלאומי אימאם אל-בוכרי בסמרקנד והמרכז לציוויליזציה אסלאמית בטשקנט. בעקבות השיחות נחתמו פרוטוקול להתייעצויות ושיתוף פעולה בין סוכנויות החוץ של שתי המדינות ומזכר הבנות בין האוניברסיטה לכלכלה ודיפלומטיה העולמית והאקדמיה המרוקאית ללימודים דיפלומטיים. אוזבקיסטן מיוצגת במרוקו באמצעות שגרירות הפועלת בריאד, ערב הסעודית. מרוקו אינה מיוצגת באוזבקיסטן לא בדרג השגרירות ולא בדרג הקונסוליה. מדיה וקבצים בנושא יחסי אוזבקיסטן–מרוקו בוויקישיתוף Uzbekistan, Morocco hold inter-MFA political consultations באתר uzdaily‏, 27 בספטמבר 2019 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.